Més de 22.000 persones passen pel Festival Rock d'Alaquàs
03/09/2007 10:38:00

# Més de 22.000 persones passen pel Festival Rock d'Alaquàs

*   03/09/2007 10:38:00
*   [Imprimir](#)
*   Compartir
*    https://www.alaquas.org/documento.asp?id\_do=10230

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10230%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%2022.000%20persones%20passen%20pel%20Festival%20Rock%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10230/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10230/10230_Form_4.jpg)](https://www.alaquas.org/ficheros/documentos/2007/2/10230/10230_Form_10.jpg "<a href='https://www.alaquas.org/ficheros/documentos/2007/2/10230/10230_Form_10.jpg' target=_blank><i class='fa fa-external-link' aria-hidden='true'></i>.Més de 22.000 persones passen pel Festival Rock d'Alaquàs</a>")

Aquesta ha estat l'edició més important i internacional d'aquest esdeveniment públic i gratuït que ha congregat enguany una gran quantitat de gent procedent de tota Europa

Més de 22.000 persones han passat enguany per la XIII edició del Festival Rock d'Alaquàs. L'alt nivell dels grups que enguany han format part del cartell han fet d'aquest un FRA veterà i consolidat que ha combinat grups de referència amb formacions joves sorgides en els últims anys. L'Ajuntament d'Alaquàs ha fet en aquesta nova edició una forta aposta d'àmbit internacional que li ha permés entrar a formar part dels circuits de música alternatius més importants.

Com a cap de cartell van actuar divendres els britànics The Charlatans, tota una referència del pop de principis dels anys noranta i que a hores d'ara mantenen la seua hegemonia en el món musical. Són una de les bandes que va sorgir amb més força en l'escena de Manchester. Els seus enèrgics directes i el seu últim treball _Simpatico_, van ocupar el protagonisme de la primera nit del festival, compartint també escenari amb el que hui en dia és un dels grups més de moda del panorama suec, The Sounds, encapçalats per la seua vocalista Maja Ivarrson i el guitarrista Félix Rodríguez, protagonistes de la cançó "Tony The Beat" inclosa en la banda sonora de la comèdia "Tú la letra y yo la música". L'estil rocker d'aquests músics de Hensilborg, amb una notable influència _punk_ en les guitarres i els ritmes, va fer d'aquesta nit una de les més sonades de l'estiu. Junt a ells van actuar els joves anglesos The Rakes, associats a l'escena _post-punt/art-rock_ i artífex del nou rock  britànic que emergeix amb força.

No hi ha dubte que els britànics Maxïmo Park van ser una de les formacions que més protagonisme van acaparar en l'edició del dissabte. Aquest grup, sorgit a l'any 2003, és conegut principalment per les lletres de les seues cançons, amb les quals volen demostrar que no hi ha res més efectiu per a tractar temes universals que parlar des de l'experiència personal. Aquesta banda anglesa va compartir el dissabte escenari amb els nord-americans Mercury Rev, nascuts a finals dels vuitanta com un col·lectiu musical orientat a _l'art-rock_ i a realitzar bandes sonores. Ells són pura emoció i pura èpica. Ahir va entrar a escena també el nou projecte de Jon Spencer, Heavy Trash. Acompanyat ara en aquest nou grup musical per Matt Verta-RAY, Jon Spencer torna a posar veu a Alaquàs junt al so d'una guitarra relliscant i una bateria _rockabilly_.

El FRA no deixa de ser una excusa per a la promoció de la música local. Alaquàs, territori de més d'una vintena de grups de _rock_, ha donat com sempre l'oportunitat als grups locals de compartir escenari amb els seus ídols. Antonomasia, 7º Sueño i la formació femenina Punk Tomaka han format part del cartell del XIII FRA.